CELEX: 32004D0790(01)
Language: fi
Date: 2004-11-22 00:00:00
Title: Neuvoston päätös 2004/790/YUTP, tehty 22 päivänä marraskuuta 2004, yhteisen toiminnan 2002/589/YUTP täytäntöönpanosta Euroopan unionin osallistumiseksi pienaseiden ja kevyiden aseiden ampumatarvikkeiden hävittämiseen Albaniassa tehdyn päätöksen 2003/276/YUTP voimassaolon jatkamisesta ja sen muuttamisesta

24.11.2004   
            
            
               FI
            
            
               Euroopan unionin virallinen lehti
            
            
               L 348/45
            
         
      NEUVOSTON PÄÄTÖS 2004/790/YUTP,
   tehty 22 päivänä marraskuuta 2004,
   yhteisen toiminnan 2002/589/YUTP täytäntöönpanosta Euroopan unionin osallistumiseksi pienaseiden ja kevyiden aseiden ampumatarvikkeiden hävittämiseen Albaniassa tehdyn päätöksen 2003/276/YUTP voimassaolon jatkamisesta ja sen muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,
   ottaa huomioon Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen 12 päivänä heinäkuuta 2002 hyväksytyn neuvoston yhteisen toiminnan 2002/589/YUTP (1) ja erityisesti sen 6 artiklan,
   sekä katsoo seuraavaa:
   
               (1)
            
            
               Neuvosto teki 14 päivänä huhtikuuta 2003 Euroopan unionin osallistumista pienaseiden ja kevyiden aseiden ampumatarvikkeiden hävittämiseen Albaniassa koskevan päätöksen 2003/276/YUTP (2), jolla oli tarkoitus panna täytäntöön yhteinen toiminta 2002/589/YUTP ja jolla annettiin tähän tarkoitukseen 820 000 euroa.
            
         
               (2)
            
            
               Eräitä tavoitteita ei ole pystytty saavuttamaan ennen 31 päivää lokakuuta 2004, jolloin neuvoston päätöksen 2003/276/YUTP voimassaolo päättyy, kun taas toisia tavoitteita olisi vahvistettava ja laajennettava edellä mainitun päivän jälkeen. Kyseinen hanke on monivuotinen hanke, joka kestää neljä vuotta.
            
         
               (3)
            
            
               Tämän vuoksi päätöksen 2003/276/YUTP voimassaoloa olisi jatkettava ja sitä olisi muutettava,
            
         ON PÄÄTTÄNYT SEURAAVAA:
   1 artikla
   Muutetaan päätös 2003/276/YUTP seuraavasti:
   
               1)
            
            
               Korvataan 2 artiklan 1 kohdassa oleva rahoitusohjeen määrä ”820 000 euroa” määrällä ”1 300 000 euroa”.
            
         
               2)
            
            
               Korvataan 4 artiklan 1 kohdassa oleva toinen virke seuraavasti ”Sen voimassaolo päättyy 31 päivänä joulukuuta 2005”.
            
         2 artikla
   Tämä päätös tulee voimaan 1 päivänä marraskuuta 2004.
   3 artikla
   Tämä päätös julkaistaan Euroopan unionin virallisessa lehdessä.
   
      Tehty Brysselissä 22 päivänä marraskuuta 2004.
      
         
            Neuvoston puolesta
         
         
            Puheenjohtaja
         
         B. R. BOT
         
      
   
   
      (1)  EYVL L 191, 19.7.2002, s. 1.
   
      (2)  EUVL L 99, 17.4.2003, s. 60.